**Να διαβάσεις με προσοχή το κείμενο και να κάνεις όλες τις εργασίες που ακολουθούν.**

**ΚΕΙΜΕΝΟ: Τα λουτρά της Αφροδίτης**

Ύστερα από διαδρομή δέκα λεπτών με το αυτοκίνητο, φεύγοντας από την Πόλη της Χρυσοχούς, φτάνουμε στο Λατσί, το μικρό λιμανάκι με τις ψαρόβαρκες και τα μικρά καΐκια. Σε απόσταση ενός τετάρτου από το Λατσί το αυτοκίνητο φτάνει σ’ ένα ύψωμα γεμάτο χαρουπιές, άγριες συκιές και άλλα αγριόδεντρα. Από το σημείο αυτό κατεβαίνουμε με τα πόδια σ’ ένα ποταμάκι. Εκεί ενώνονται με το κελάρυσμα του νερού τα λαλήματα των αηδονιών και τα κελαηδήματα των κάθε λογής πουλιών. Προχωρούμε τώρα ακολουθώντας τον κοπιαστικό δρόμο προς την πολυτραγουδημένη Πηγή του Έρωτα, όπου η Αφροδίτη πήγαινε να ξεπλυθεί, ύστερα από το θαλάσσιο λουτρό. Ανηφορίζοντας από το ποταμάκι σ’ ένα δεύτερο ύψωμα, νιώθουμε πως κάπου εκεί θα είναι κρυμμένη η μαγική σπηλιά με την κρυστάλλινη βρυσούλα της αγάπης πνιγμένη στις μοσχοβολιές της αγριοβιολέτας, του θυμαριού και των αγριολούλουδων του βουνού. Η σπηλιά βρίσκεται στην ωραιότερη τοποθεσία κοντά στο αρχαίο Μάριο. Πλατύφυλλες αγριοσυκιές φυτρώνουν στα πλάγια των βράχων γύρω από τη μικρή σπηλιά. Το καθάριο νερό της λίμνης κυλάει στη θάλασσα από πλατύ ρυάκι.

(Αθηνά Ταρσούλη «Κύπρος», διασκευή)

**1. Να βάλεις σε κύκλο τη σωστή απάντηση.  
 Τα λουτρά της Αφροδίτης βρίσκονται:**

α) δίπλα σε ένα λιμανάκι.

β) μέσα σε μια σπηλιά.

γ) σε ένα ύψωμα στο βουνό.

δ) στις όχθες ενός ποταμού.

**2. Να βάλεις σε κύκλο τη σωστή απάντηση.   
 Η περιοχή όπου βρίσκονται τα λουτρά της Αφροδίτης είναι γεμάτη:**

α) καυσαέρια και θορύβους.

β) βάρκες με ανθρώπους που ψαρεύουν.

γ) κόσμο που κολυμπά.

δ) αγριόδεντρα και αγριολούλουδα.

**3. Να βάλεις σε κύκλο τη σωστή απάντηση.**

**Στο κείμενο γενικά περιγράφονται:**

α) οι τουρίστες που επισκέπτονται τα λουτρά της Αφροδίτης.

β) οι πόλεις και τα χωριά της Κύπρου κοντά στα λουτρά της Αφροδίτης.

γ) τα δέντρα και τα λουλούδια κοντά στα λουτρά της Αφροδίτης.

δ) η διαδρομή προς τα λουτρά της Αφροδίτης και η γύρω περιοχή.

**4. Να κυκλώσεις σε κάθε πρόταση τη λέξη** *κυριολεξία* **ή** *μεταφορά* **, ανάλογα με το πώς χρησιμοποιείται η υπογραμμισμένη φράση.**

**α. κυριολεξία β. Μεταφορά**

**α. κυριολεξία β. μεταφορά**

**α. κυριολεξία β. μεταφορά**

**α. κυριολεξία β. μεταφορά**

α) Η περιοχή είναι πνιγμένη στο πράσινο.

β) Η σπηλιά είναι κρυμμένη μέσα στα βράχια.

γ) Η καρδιά μου είναι καθαρή.

δ) Το καθάριο νερό της λίμνης κυλάει στη θάλασσα.

**5. Να βάλεις σε κύκλο τη σωστή απάντηση.  
 Ποια από τις πιο κάτω λέξεις έχει περίπου την ίδια σημασία με τη λέξη κρυμμένη στη φράση «εκεί θα είναι κρυμμένη η μαγική σπηλιά» ;**

α) υπόγεια

β) χωσμένη

γ) κλεισμένη

δ) φανερή

**6. Να βάλεις σε κύκλο τη σωστή απάντηση.  
 Ποια από τις πιο κάτω λέξεις έχει την** *αντίθετη* **σημασία με τη λέξη** *πλατύ* **στην πρόταση «Το καθάριο νερό της λίμνης κυλάει στη θάλασσα από πλατύ ρυάκι»;**

α) φαρδύ

β) μικρό

γ) μακρύ

δ) στενό

**7. Να βάλεις στην πρώτη στήλη, μπροστά από καθεμιά πρόταση, έναν αριθμό από το 1 μέχρι και το 5 για να τοποθετήσεις τις πληροφορίες σε μια λογική σειρά.**

\_\_\_ Ανηφορίζοντας από το ποταμάκι θα φτάσει σε ένα δεύτερο ύψωμα.

\_\_\_ Θα συνεχίσει ύστερα με τα πόδια και θα κατέβει σε ένα ποταμάκι.

\_\_\_ Εκεί κοντά, ανάμεσα στα βράχια, θα συναντήσει επιτέλους τα λουτρά.

\_\_\_ Θα φτάσει πρώτα σε ένα ύψωμα με το αυτοκίνητο, σε απόσταση ενός τετάρτου από το Λατσί.

\_\_\_ Για να επισκεφτεί κάποιος τα λουτρά της Αφροδίτης, θα ακολουθήσει μια κοπιαστική διαδρομή.

**8. Να βάλεις σε κύκλο τον τίτλο που ταιριάζει περισσότερο στην πιο κάτω παράγραφο:**

Ύστερα από διαδρομή δέκα λεπτών με το αυτοκίνητο, φεύγοντας από την Πόλη της Χρυσοχούς, φτάνουμε στο Λατσί. Σε απόσταση ενός τετάρτου από το Λατσί το αυτοκίνητο φτάνει σ’ ένα ύψωμα γεμάτο αγριόδεντρα. Από το σημείο αυτό κατεβαίνουμε με τα πόδια σ’ ένα ποταμάκι. Προχωρούμε ακολουθώντας τον κοπιαστικό δρόμο προς την πολυτραγουδημένη Πηγή, όπου η Αφροδίτη πήγαινε να ξεπλυθεί.

α) Τα αγριόδεντρα στο Λατσί

β) Η θεά Αφροδίτη

γ) Τα ποταμάκια στην Πόλη της Χρυσοχούς

δ) Ο δρόμος προς την Πηγή της Αφροδίτης

**9. Να κυκλώσεις σε κάθε πρόταση τη λέξη γνώμη , αν εκφράζεται μια** *γνώμη ή γεγονός* **, αν αναφέρεται σε κάτι που συμβαίνει στην πραγματικότητα.**

**α. γνώμη β. γεγονός**

**α. γνώμη β. γεγονός**

**α. γνώμη β. γεγονός**

**α. γνώμη β. γεγονός**

α) Στο Λατσί υπάρχει ένα μικρό λιμανάκι με ψαρόβαρκες.

β) Ο κόσμος πιστεύει ότι αν πλυθεί στην Πηγή του Έρωτα, θα βρει την αγάπη.

γ) Πλατύφυλλες αγριοσυκιές φυτρώνουν στα πλάγια των βράχων.

δ) Νομίζω ότι τα λουτρά της Αφροδίτης είναι το ωραιότερο μέρος της Κύπρου.

**Να διαβάσεις µε προσοχή το κείµενο και να κάνεις όλες τις εργασίες που ακολουθούν.**

**ΚΕΙΜΕΝΟ: Ουράνια τόξα**

Αν κάποτε κοιτάξεις ένα ουράνιο τόξο, θα αναρωτηθείς πώς βρέθηκαν στον ουρανό όλα αυτά τα ζωντανά χρώµατα.

Οι αρχαίοι Έλληνες πίστευαν ότι αυτά τα τόξα από χρώµα ήταν σηµάδια που έστελναν οι θεοί για να προειδοποιήσουν τους ανθρώπους ότι θα ξεσπάσουν πόλεµοι ή θύελλες. Οι αρχαίοι Σκανδιναβοί πίστευαν ότι ήταν η γέφυρα που χρησιµοποιούσαν οι θεοί για να κατεβαίνουν στη γη. Άλλοι µύθοι έλεγαν ότι στην άκρη κάθε ουράνιου τόξου περίµενε ένας θησαυρός.

Όµως, όσο όµορφα και αν είναι τα ουράνια τόξα, δεν είναι µαγικά ούτε µπορείς να περπατήσεις πάνω τους. Στην πραγµατικότητα, είναι απλώς χρωµατιστό φως. Τα εφτά χρώµατα είναι πάντοτε τα ίδια και εµφανίζονται µε την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ µπλε και µοβ.

Το ουράνιο τόξο εµφανίζεται συχνά µετά από καταιγίδα ή λίγο πριν αυτή σταµατήσει, όταν ο ήλιος λάµπει και πάλι, αλλά υπάρχει ακόµα βροχή στον αέρα.

( Η πρώτη µ ου εγκυκλοπαίδεια , Γη και περιβάλλον , τόµος 1, εκδόσεις Πάπυρος, διασκευή)

**10. Να βάλεις σε κύκλο τη σωστή απάντηση.   
Το κείµενο µας µιλά:**

α) για αρχαίους µύθους

β) για θησαυρούς

γ) για ουράνια τόξα

δ) για χρώµατα

**11. Να βάλεις σε κύκλο τη σωστή απάντηση.   
Το ουράνιο τόξο εµφανίζεται:**

α) όταν έχει σύννεφα

β) όταν πέφτει κεραυνός

γ) όταν έχει δυνατό ήλιο

δ) µετά από καταιγίδα

**12. Να κυκλώσεις τη λέξη** *ορθό* **ή** *λάθος* **δίπλα από κάθε πρόταση, ανάλογα µε τις πληροφορίες που δίνονται στο κείµενο.**

**α. Ορθό β. Λάθος**

**α. Ορθό β. Λάθος**

**α. Ορθό β. Λάθος**

**α. Ορθό β. Λάθος**

α) Το ουράνιο τόξο είναι γενικά κακό σηµάδι για τους ανθρώπους.

β) Το ουράνιο τόξο είναι ένα φυσικό φαινόµενο, στο οποίο βλέπεις χρωµατιστό φως.

γ) Το ουράνιο τόξο είναι ένα άλυτο µυστήριο για τους επιστήµονες.

δ) Το ουράνιο τόξο το συναντάς µόνο στους µύθους και στα παραµύθια.

**13. Από τις παρακάτω λέξεις να κυκλώσεις εκείνες που ανήκουν στην ίδια οικογένεια µε τη λέξη φως:**

φωτεινό φωνή φωτοβολίδα

φωλιά φωτίζω

**14. Να βάλεις σε κύκλο τον τίτλο που ταιριάζει περισσότερο στην πιο κάτω παράγραφο:**

Όµως, όσο όµορφα και αν είναι τα ουράνια τόξα, δεν είναι µαγικά ούτε µπορείς να περπατήσεις πάνω τους. Στην πραγµατικότητα, είναι απλώς χρωµατιστό φως. Τα εφτά χρώµατα είναι πάντοτε τα ίδια και εµφανίζονται µε την ίδια σειρά: κόκκινο, πορτοκαλί, κίτρινο, πράσινο, γαλάζιο, βαθύ µπλε και µοβ.

α) Τα µαγικά ουράνια τόξα

β) Το ηλιακό φως

γ) Τα γνωρίσµατα των ουράνιων τόξων

δ) Το γαλάζιο του ουρανού